বিজেপির রেখা মুখ্যমন্ত্রী, নস্ট্যালজিক মহিলা কংগ্রেসের প্রেসিডেন্ট

ওয়েব ডেস্ক: প্রতিদ্বন্দ্বী বিজেপি (BJP) দলের রেখা গুপ্ত (Rekha Gupta) দিল্লির (Delhi) মুখ্যমন্ত্রী (CM) হয়েছেন। রাজনীতির স্বাভাবিক স্রোতের নিয়মে সমালোচনা করার কথা ছিল মহিলা কংগ্রেস নেত্রী অলকা লাম্বার (Alka Lmaba)। কিন্তু তা হল না। বরং মুগ্ধতার রেশ ধরা পড়ল দিল্লির মহিলা কংগ্রেসের প্রেসিডেন্ট অলকা লাম্বার চোখে মুখে। সৌজন্যে ছোটবেলা। স্মৃতির অ্যালবাম। ৩০ বছর সময়টা নেহাত কম নয়। কিন্তু অলকা যেন এক ঝটকায় তিন দশক আগে ফিরে গেলেন। দিল্লি বিশ্ববিদ্যালয়ের ছাত্র সংসদে ভোটে জিতেছিলেন দুজনেই। পাশাপাশি দাঁড়িয়ে বক্তৃতা করেছেন। সেই সময়ের একটি ছবি শেয়ার করে নস্ট্যালজিক অলকা। তাতেই সংবাদমাধ্যমের ক্যামেরার আলো শুষে নিয়েছেন এই কংগ্রেস নেত্রী।

বৃহস্পতিবার দিল্লির মুখ্যমন্ত্রী হিসেবে প্রথমবারের বিধায়ক বিজেপি রেখা গুপ্তকে বেছে নেয়। বৃহস্পতিবার রামলীলা ময়দানে তিনি শপথ নিয়েছেন। রেখা প্রসঙ্গে কংগ্রেসের প্রাক্তন বিধায়ক অলকা বলেন, আমি বিজেপির ওই সিদ্ধান্ত জানার পর এক লহমায় ৩০ বছর পিছনে চলে যায়। ২০২৫ থেকে পিছিয়ে ১৯৯৫।  ছাত্র সংসদে আমি ও রেখা পদাধিকারী ছিলাম। একবছর আমরা কাজ করেছি। মনে পড়ছে একসঙ্গে বিতর্কে অংশ নিয়েছি। ছাত্র অবস্থায় রেখা আরএসএসের মতাদর্শ প্রচার করতেন। আমি গান্ধীবাদী মত প্রচার করতাম। দিল্লি বিশ্ববিদ্যালয়ে আমাদের জমজমাট লড়াই হত। তবে ৩০ বছর আগেও আমাদের আলোচনায় মহিলাদের সুরক্ষা ইস্যু ছিল। আজ এতদিন পরেও সেটাই ইস্যু রয়েছে। যখন মহিলা মুখ্যমন্ত্রী শপথ নেয়। তখন এটা আশা করাই যায় মহিলাদের জন্য ওই রাজ্য সুরক্ষিত হবে। তবে অলকা ‘বন্ধু’ সতর্ক করে বলেন, রেখা গুপ্তর চ্যালেঞ্জ বিজেপিই। কারণ পরবেশ ভার্মা, বিজেন্দ্র গুপ্তরা মুখ্যমন্ত্রী হবেন বলে অপেক্ষা করে বসেছিলেন। ফলে সেই সমস্যার মধ্যে পড়তে হবে। তাছাড়া দিল্লিতে বিজেপির এর আগে একই মেয়াদে তিন মুখ্যমন্ত্রীর বদল ঘটেছে। আশা করব বিজেপি তাঁকে পুরো মেয়াদ কাজ করতে দেবে। সোশ্যাল মিডিয়ায় মুখ্যমন্ত্রীকে শুভেচ্ছা জানিয়েছি।

আরও পড়ুন: দিল্লির মুখ্যমন্ত্রী পদে শপথ নিলেন রেখা গুপ্তা

দিল্লির এই ঘটনা এখনকার রাজনীতির সংস্কৃতি খুব একটা দেখা যায় না। একসময় দেশের রাজনীতিতে এধরনের গল্পের কথা বাতাসে শোনা। বিরোধী দল হওয়া সত্ত্বেও পশ্চিমবঙ্গে জ্যোতি বসু সিদ্ধার্থ শঙ্কর রায়ের বন্ধুত্বের কথা প্রবীণদের মুখে ফেরে। এমনকী অটল বিহারী বাজপেয়ীকেও ইন্দিরা গান্ধীর প্রশংসা করতে শোনা গিয়েছিল।

দেখুন অন্য খবর: