সলমান দরজা বন্ধ করে, করণ অর্জুন সিনেমা নিয়ে নস্ট্যালজিক অভিনেত্রী

ওয়েব ডেস্ক: মহাকুম্ভে আধ্যাত্মিক পথ বেছে নিয়েছেন। তাতে সংবাদের শিরোনামে আসেন বলিউড অভিনেত্রী (Actress)  মমতা কুলকার্নি (Mamta Kulkarni)। নব্বই দশকের জনপ্রিয় অভিনেত্রী তিনি। আইকনিক করণ অর্জুন (Karan Arjun) সিনেমা তাঁর কেরিয়ারে অন্যতম মাইলস্টোন। শুটিংয়ে শাহরুখ, সলমানের সঙ্গে ব্যক্তিগত রসায়নের কথা সামনে আনলেন। একটি টিভি শোয়ে অংশ নেন তিনি। শুটিংয়ে তিনি না কি শাহরুখদের প্রতি চিৎকার করে কেঁদেছিলেন? সঞ্চালক প্রশ্ন করেন। তার জবাবে অভিনেত্রী বলেন, শাহরুখ এই কথা বলেছে? এরপর মজা করে অভিনেত্রী শুটিংয়ের অভিজ্ঞতার কথা বলেন।

অভিনেত্রীর কথায়, করণ অর্জুন সিনেমার কোরিওগ্রাফার ছিলেন চিন্নি প্রকাশ। শাহরুখ ও সলমান শুটিংয়ে গিয়েছিলেন। আমি একাই বসেছিলাম। প্রায় দেড় ঘণ্টা অপেক্ষার পর চিন্নিপ্রকাশের সহকারী আমার দরজায় কড়া নাড়েন। তিনি বলেন মাস্টারজি আমাকে ডাকছেন। এরপর আমি কোরিওগ্রাফারের ডাকে উপরে যায়। সিঁড়িতে সলমান ও শাহরুখ আমাকে দেখে বিচ্ছিরিভাবে হাসে। আমি চুপ করে থাকি। তখন রাত আটটা বাজে। আমি তখন মাস্টারজির কাছে যায় তিনি আমাকে বলেন, ওই নির্দিষ্ট স্টেপ তুমি একাই করবে। আমি বললাম কী বলছেন? ওই দিন নাচের দৃশ্যে আমার প্রথম শুট করা হয়। প্রথম শট দেওয়ার পর লক্ষ্য করি শাহরুখ ও সলমান পিছন থেকে আমাকে দেখে হাসছেন। এরপর পরবর্তী শট ছিল তাঁদের। হাঁটুর উপর ভর করে তাঁদের নাচের শট দিতে হবে। পাঁচ হাজার মানুষের মধ্যে হাঁটু গেঁড়ে তাঁদের ওই শট দিতে হবে। তাঁরা অনেকগুলি রিটেক নেয়। ডিরেক্টর প্যাকআপ বলে দেয়। এরপর আমরা সবাই রুমে চলে যায়। আগের সন্ধ্যায় তাঁরা আমার সঙ্গে খেলেছিল। এবার পাল্টা এরপর আমিও তা করি। তখন আমাকে দেখে মুখের উপর দরজা বন্ধ করে দেয় সলমান। সলমান খুব দুষ্টু। আমি খুব নিয়ামানুবর্তিতা মেনে চলতাম। ও সবসময় আমাকে উত্যক্ত করত। তাতে আমি বলতাম, শাট আপ সলমান।

আরও পড়ুন: সিনেমাহলে ফিরছে উত্তম-শর্মিলার ‘নায়ক’, কবে আসছে?

উল্লেখ্য, মহাকুম্ভে কিন্নর আখড়ার পক্ষে মমতা কুলকার্নিকে মহামণ্ডলেশ্বর উপাধি দেওয়া হয়। বিভিন্ন হিন্দু সংগঠনের প্রতিবাদে তা ফিরিয়েও নেওয়া হয়।

দেখুন অন্য খবর: